Dario Violi

Dario Violi (Costa Volpin, 4 maj del 1985) l'è un politeg italian, candidad a la presidenza de la Rejon Lombardia ind el 2018 per ol M5S.

 Biografia 
Nassid ol 4 de maj del 1985 a Costa Volpin (Bg), a l'etaa de 19 agn l'è indait a viver a Pavia per studiar a l'universitaa. Dopo una esperienza de studi a Cardiff, al s'è lauread in Scenze Politege, per po speçalizar-s in Cooperazion Internazionala.

In seguet l'ha decidid de indar a Buenos Aires, indove al s'è ocupad de la creazion de un servizi per trovar de lavorar a la jent plœ povera de la citaa.

Tornad in Italia ind el 2009, l'è indait a abitar a Bergem, indove l'è anc'mò al dé d'incœ, insema a la so moier Laura e ai so do s'ciets. L'ha començad a lavorar come dipendent ind una azienda qe la se ocupa de formazion professionala e incentiv ai imprese.

 Carrera politega 
Ind el 2011 al s'è iscriit al Moviment 5 Stell, e ind el 2013 l'è elejid consilier rejonal a Bergem, con 555 preferenze. In qesta lejisladura l'è nominad member de la comission Sanitaa e Politege Soçai, Ativitaa Produtive e Ocupazion, e a la fin anc de la comission speciala per ol Riorden di Autonomie.

Ind el 2018 l'è cernid cond una votazion online per rapresentar 'l moviment ai elezion rejonai, come candidad president, qe al perd.

 Riferiments 
  Dario Violi - profil istituzional sœl sit de Rejon Lombardia
  Dario Violi - Sit del M5S lombard
  Ecco chi è Dario Violi - Formiche.net
  Chi è Dario Violi? Biografia e sondaggi del candidato M5S alle regionali in Lombardia - Money.it

 I candidati e le preferenze (2013, Lombardia, Bergamo) - Repubblica.it

Categoria:Politegh italian
Categoria:Nassud in del 1985